Koepeltsjerke (Feanhuzen)

De Koepeltsjerke is de tsjerke fan 'e sûnt 18 april 2017 selsstannige PKN-gemeente fan Feanhuzen, Drinte. De wettersteatstsjerke is in ryksmonumint. 

 Skiednis  
De tsjerke waard yn 'e jierren 1825-1826 yn opdracht fan 'e Maatskippij fan Woldiedichheid neffens it foarbyld fan de Koepeltsjerke yn Smilde boud en wie ornearre foar it persoaniel en de bewenners fan 'e trije gestichten dy't yn Feanhuzen stifte wiene. Earder wiene de bewenners fan Feanhuzen op tsjerklik mêd op Noarch oanwiisd. 

De earste stien foar de nije tsjerke waard op 25 july 1825 lein en op 25 juny waard it godshûs iepene. It achtkante bouwurk wurdt bekroand mei in koepel en krige earst yn 1946 in liedklok. 

Restauraasjes fûnen yn it begjin fan 'e jierren 1960 en 2000 plak.  

 Oargel 
It oargel yn 'e tsjerke waard yn 1821 troch Jan Adolf Hillebrand foar de herfoarme tsjerke fan Akkrum boud en ferhûze yn 1856 doe't Akkrum in nij oargel krige fan Petrus van Oeckelen nei de Koepeltsjerke fan Feanhuzen.

 Keppeling om utens 
 It oargel op de side fan Oargels yn Drinte.

Kategory:Tsjerkegebou yn Noardenfjild
Kategory:Ryksmonumint yn Noardenfjild
Kategory:Bouwurk út 1826
Kategory:Protestantsk tsjerkegebou yn Nederlân